<classify> MSHAMBULIAJI wa timu ya Taifa ya vijana chini ya umri wa miaka 17, Serengeti Boys, Kelvin John amesema mashindano ya vijana ya AFCON U-17 yalikuwa magumu kwa upande wao.Akizungumza na gazeti hili katika mahojiano maalumu juzi, John alisema mashindano hayo yalikuwa magumu kutokana na wao kutocheza hata michezo ya kirafiki na timu pinzani kutoka ukanda wa Afrika Magharibi na Kaskazini. Katika mechi zetu za mashindano ya CECAFA pamoja na COSAFA, tulikuwa tulicheza michezo na timu za Afrika Mashariki na Kusini.Lakini hatukuwahi kucheza na timu za ukanda wa Afrika Magharibi wala Kaskazini, alisema John. Akielezea sababu nyingine ya kufanya vibaya kwa timu yao kwenye mashindano hayo, John alisema wapinzani wao walikuwa wakitumia nguvu pamoja na uwezo binafsi tofauti na timu yao iliyokuwa ikicheza mfumo wa mwalimu tu alioelekeza.Mchezaji huyo wa zamani wa timu ya Copco Veteran alisema kwa sasa yuko tayari kufanya kazi na timu yoyote inayohitaji huduma yake. John alisema mchezaji wa zamani wa timu ya Taifa ya Cameroon na klabu ya Barcelona pamoja na Madrid, Samuel Etoo alimshauri kuongeza bidii pamoja na kumuahidi kumpa ofa ya kuchezea klabu za Ufaransa.  <topic>: michezo 